
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 14C/26/2025 3825202078 17. 03. 2026 Mgr. Štefan Fedor ECLI:SK:OSPD:2026:3825202078.2
Uznesenie Okresný súd Prievidza v spore žalobcu: Mesto Prievidza, IČO: 00 318 442, so sídlom Námestie slobody 14, Prievidza, proti žalovanej: A. B. A - SPORT, IČO: 33 612 111, s miestom podnikania: C. X, D., o vypratanie nehnuteľnosti, takto rozhodol: I. Konanie zastavuje. II. Žalobcovi vracia časť súdneho poplatku za žalobu vo výške 80,- EUR. III. Upravuje Slovenskú poštu, a.s., Partizánska cesta 9, Banská Bystrica, aby po právoplatnosti tohto uznesenia vrátila žalobcovi na jeho adresu časť súdneho poplatku za žalobu v sume 80,- EUR, ktorý bol zaplatený dňa 13.5.2025 v celkovej sume 90,- EUR. IV. Žiadna zo strán nemá nárok na náhradu trov konania. odôvodnenie: 1. Žalobca sa žalobou domáhal, aby súd nariadil žalovanej vypratať nehnuteľnosť uvedenú v žalobe. 2. Dňa 13.3.2026 bolo súdu doručené späťvzatie žaloby. Žalobca v ňom uviedol, že strany sporu dospeli k mimosúdnej dohode. Žalobca zároveň navrhol aby súd žiadnej zo strán nepriznal nárok na náhradu trov konania. Súdu bol predložený aj súhlas žalovanej so späťvzatím žaloby. 3. Podľa § 144 Civilného sporového poriadku (ďalej len CSP) žalobca môže vziať žalobu späť. 4. Podľa § 145 ods. 1 CSP ak je žaloba vzatá späť celkom, súd konanie zastaví. 5. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na späťvzatie žaloby, súd v zmysle citovaných ustanovení konanie zastavil. Keďže žaloba bola vzatá späť ešte pred otvorením pojednávania vo veci samej, súhlas žalovanej so späťvzatím nebolo potrebné žiadať. 7. Podľa § 11 ods. 3 prvá veta z.č. 71/1992 Zb. o súdnych poplatkoch a poplatku za výpis z registra trestov v znení neskorších predpisov poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné.
8. Podľa § 11 ods. 4 z.č. 71/1992 Zb. okrem poplatku v rozvodovom konaní a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 10 eura. Ak sa návrh vzal späť pred zaplatením poplatku, poplatok sa nevyrubuje. 9. Žalobca zaplatil súdny poplatok zo žaloby v sume 90 EUR. Žalobca vzal späť svoju žalobu ešte pred otvorením pojednávania. Preto má nárok na vrátenie kráteného súdneho poplatku v sume 80 EUR. Povinnosť vrátiť uvedenú časť súdneho poplatku bola uložená prevádzkovateľovi systému Slovenská pošta, a.s.. 10. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 11. Súd prihliadol na dohodu strán a žiadnej z nich nepriznal nárok na náhradu trov konania. Poučenie: Proti tomuto uzneseniu možno podať odvolanie do 15 dní odo dňa jeho doručenia. Odvolanie sa podáva na Okresnom súde Prievidza v troch vyhotoveniach. O odvolaní rozhodne Krajský súd v Trenčíne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

